CELEX: E2013P0014
Language: da
Date: 2013-07-03 00:00:00
Title: Sag anlagt den 3. juli 2013 af EFTA-Tilsynsmyndigheden mod Island (Sag E-14/13)

10.10.2013   
            
            
               DA
            
            
               Den Europæiske Unions Tidende
            
            
               C 294/9
            
         Sag anlagt den 3. juli 2013 af EFTA-Tilsynsmyndigheden mod Island
   (Sag E-14/13)
   2013/C 294/09
   EFTA-Tilsynsmyndigheden, rue Belliard 35, 1040 Bruxelles, Belgium, ved Xavier Lewis, Gjermund Mathisen og Auður Ýr Steinarsdóttir, som befuldmægtigede har den 3. juli 2013 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island har tilsidesat sine forpligtelser i henhold til artikel 31 og 40 i aftalen om Det Europæiske Økonomiske Samarbejdsområde, idet det har opretholdt en forskelsbehandling mellem indenlandske fusioner og grænseoverskridende fusioner som følge af anvendelsen af § 51, stk. 1, i lov nr. 90/2003 om indkomstskat (lög nr. 90/2003 um tekjuskatt).
            
         
               2)
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               I EFTA-Tilsynsmyndighedens stævning er det gjort gældende, at Island har tilsidesat sine forpligtelser, for så vidt angår etableringsfriheden og den frie bevægelighed for kapital som omhandlet i artikel 31 og 40 i aftalen om Det Europæiske Økonomiske Samarbejdsområde (EØS-aftalen), ved straks at beskatte aktiver og aktier i selskaber, der indgår en grænseoverskridende fusion med virksomheder i andre EØS-stater, og aktionærer i sådanne virksomheder, mens lignende transaktioner inden for det islandske område ikke har nogen umiddelbare skattekonsekvenser.
            
         
               —
            
            
               EFTA-Tilsynsmyndigheden har gjort gældende, at denne forskelsbehandling mellem indenlandske fusioner og grænseoverskridende fusioner ikke er berettiget og derfor er uforenelig med EØS-aftalens artikel 31 og 40.